John Banim

John Banim, nado en Kilkenny o 3 de abril de 1798 e finado en Booterstown o 30 de agosto de 1842, foi un escritor irlandés.

 Traxectoria 
Estudou en Kilkenny e Dublín. Tras rematar os seus estudos volveu a Kilkenny, onde ensinou debuxo. Namorado dunha das súas alumnas, os pais dela conseguiron que tivese que marchar da cidade, pero a rapariga morreu, o que causou unha fonda impresión en Banim.

En 1820 asentouse en Dublín e alí publicou o seu primeiro libro de poemas, The Celt's Paradise, e mais a traxedia Damon and Pythias (1821). En colaboración co seu irmán Michael escribiu unha serie de contos ilustrativos da vida irlandesa. John Banim marchou a Londres, onde sobreviviu escribindo en revistas.

En 1825 apareceu a primeira serie de Tales of the O'Hara Family, que conseguiu un rápido éxito. Ao ano seguinte apareceu a segunda serie, que incluía a novela The Nowlands. Debido á mala saúde de John a terceira serie foi obra unicamente do seu irmán.

En 1829 trasladouse a Francia por motivos de saúde. En 1835, xa inválido, asentouse preto de Kikenny, onde pasou o resto da súa vida.

Categoría:Escritores en lingua inglesa
Categoría:Escritores de Irlanda
Categoría:Nados en 1798
Categoría:Nados en Kilkenny
Categoría:Finados en 1842